**Dora i minotaur: Slavenka Drakulić**

*Dora i minotaur* još je jedna u nizu biografija najpoznatijega španjolskog slikara Pabla Picassa, zapisana iz perspektive žene, Dore Maar. Drame, laži, spletke, drugo lice genijalnoga slikara, zapisane u recima ove knjige, ostavit će vas bez daha.

Čitajući ovu knjigu, zavirila sam nakratko u tuđi život. Iznenadila sam se kako zapravo život slavnih gledamo kao predstavu i ono što je iza kulisa za nas je nepoznato i strano. No, u ovoj knjizi upravo nam to skriveno otkriva jedna od njegovih ljubavnica – Dora Maar.

Najviše mi se svidjelo što je život prikazan realno, bez ikakvoga uljepšavanja, jednostavno tako kako ga je taj čovjek *krojio*.

Sva njegova brojna djela ne mogu prekriti njegovo pravo lice, a u ovoj knjizi nam žena koju je promijenio vjerno prikazuje njegovu osobu.

Želite li saznati što se dogodilo *Ženi koja plače*? Tko je zapravo Pablo Picasso?

Zavirite nakratko u retke ove knjige.

 Emma Marulić, 4. k